31991R3657
L 348/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEГЛАМЕНТ (ЕИО) № 3657/91 НА КОМИСИЯТА
от 16 декември 1991 година
относно даване на разрешение на Испания да суспендира напълно всички мита върху вноса на слънчогледово семе от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за асоцииране на Испания и Португалия, и по-специално член 75, параграф 4 от него,
като има предвид, че Испания поиска да ѝ се разреши да суспендира митата за слънчогледово семе, внасяно от трети страни, считано от 1 януари 1992 г.;
като има предвид, че предвидените в настоящия регламент мерки са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
С настоящото се разрешава на Испания да суспендира изцяло всички мита, прилагани спрямо вноса от трети страни на слънчогледово семе, различно от семената, предназначени за посев, обхванати от код по КН 1206 00 90.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1991 година.